**Dėl mokėjimo už asmeninę pagalbą**

|  |
| --- |
| **Teisės aktai, reglamentuojantys asmens mokėjimą** |
| **Neįgaliųjų socialinės integracijos įstatymo 251 straipsnis** | Neįgaliojo mokėjimo už asmeninę pagalbą **dydis negali viršyti 20 procentų asmeninės pagalbos teikimo išlaidų dydžio ir negali būti didesnis negu 20 procentų neįgaliojo pajamų,** nustatytų ir apskaičiuojamų vadovaujantis Socialinių paslaugų įstatymo 30 straipsniu. Asmeninė pagalba teikiama nemokamai neįgaliajam, kurio pajamos yra mažesnės negu 2 valstybės remiamų pajamų dydžiai. Neįgaliojo mokėjimo už asmeninę pagalbą dydį nustato savivaldybės vykdomoji institucija, vadovaudamasi Vyriausybės ar jos įgaliotos institucijos nustatyta tvarka. |
| **Neįgaliojo mokėjimo už asmeninę pagalbą dydžio nustatymo tvarkos aprašą** | 1. asmens, kurio pajamos yra 2 VRP dydžiai arba didesnės už 2 VRP dydžius, bet mažesnės už 3 VRP dydžius, mokėjimo už asmeninę pagalbą dydis neturi viršyti 5 procentų asmens pajamų;2. asmens, kurio pajamos yra 3 VRP dydžiai arba didesnės už 3 VRP dydžius, bet mažesnės už 4 VRP dydžius, mokėjimo už asmeninę pagalbą dydis neturi viršyti 10 procentų asmens pajamų;3. asmens, kurio pajamos yra 4 VRP dydžiai arba didesnės už 4 VRP dydžius, bet mažesnės už 5 VRP dydžius, mokėjimo už asmeninę pagalbą dydis neturi viršyti 15 procentų asmens pajamų;4. asmens, kurio pajamos yra 5 VRP dydžiai arba didesnės už 5 VRP dydžius, mokėjimo už asmeninę pagalbą dydis neturi viršyti 20 procentų asmens pajamų.Asmuo, turintis teisę gauti asmeninę pagalbą, turi teisę tuo pat metu gauti ir socialinės priežiūros paslaugas arba dienos socialinę globą. **Tai reiškia, kad asmeniui neribojamas socialinių paslaugų gavimas.**Jei asmeniui nustatomas poreikis gauti asmeninę pagalbą ir socialinės priežiūros paslaugas arba dienos socialinę globą, asmens mokėjimo už asmeninę pagalbą dydis apskaičiuojamas atskaičius mokėjimo už socialinės priežiūros paslaugas arba dienos socialinę globą išlaidas. **Tai reiškia, kad pirmiausia apskaičiuojama kiek asmuo turi mokėti už socialines paslaugas ir tik tuomet, atėmus asmens mokamą sumą už socialines paslaugas, skaičiuojamos asmens mokėjimo galimybės už asmeninę pagalbą nuo likusių asmens pajamų.****Pvz., asmens pajamos 500 Eur. Asmuo gauna socialinės priežiūros paslaugas ir nori gauti asmeninę pagalbą. Už socialinės priežiūros paslaugas asmuo moka 50 Eur. tai asmens mokėjimo galimybės už asmeninę pagalbą bus skaičiuojamos nuo 450 Eur.** |

|  |  |  |
| --- | --- | --- |
| **Viršutinė mokėjimo riba** | **Pajamų dydžiai** | **Mokėtina suma iki**  |
| **nemokamai** | 255,9  (iki 2 VRP) | 0 |
| **iki 5 proc.** | 256 – 383 (nuo 2 iki 3 VRP) | 12,8-19,15 |
| **Iki 10 proc.** | 384-511 ( nuo 3 iki 4 VRP) | 38,4-51,1 |
| **Iki 15 proc.** | 512-639(nuo 4 iki 5 VRP) | 76,8-95,85 |
| **Iki 20 proc.**  | 640 ir daugiau | 128 ir daugiau |

**Skaičiavimo pavyzdžiai. Čia yra svarbūs du komponentai: asmens pajamos ir asmeninės pagalbos įkainis.**

|  |  |
| --- | --- |
| **1.** | **(1 komponentas)** Asmens pajamos 400 Eur.(tai sudaro – **3,125 VRP**). Asmens mokėjimas už asmeninę pagalbą **neturės viršyti 10 proc. asmens pajamų. Tai reiškia, kad maksimali suma, kurią galės mokėti asmuo per mėn. yra 40 Eur.****(2 komponentas)** Asmeninės pagalbos valandinis įkainis – 8 Eur. Asmeniui nustatytas 30 val/ mėn. Tai viso asmeninės pagalbos **teikimo kaštai per mėn. 240 Eur.**Dabar paskaičiuojam, kiek tai sudaro 20 proc. **20 proc. asmeninės pagalbos teikimo išlaidų sudaro 48 Eur.****Nors asmeninės pagalbos teikimo kaštai, kuriuos turi sumokėti asmuo sudaro 48 Eur., bet asmuo mokės tik 40 Eur., nes 1 komponentas rodo, kad maksimali suma, kurią gali dengti asmuo yra 40 Eur.** |
| **2.** | **(1 komponentas)** Asmens pajamos 400 Eur.(tai sudaro – **3,125 VRP**). Asmens mokėjimas už asmeninę pagalbą **neturės viršyti 10 proc. asmens pajamų. Tai reiškia, kad maksimali suma, kurią galės mokėti asmuo per mėn. yra 40 Eur.****(2 komponentas)** Asmeninės pagalbos valandinis įkainis – 8 Eur. Asmeniui nustatytas 20 val/ mėn. Tai viso asmeninės pagalbos teikimo kaštai per mėn. 160 Eur.Dabar paskaičiuojam, kiek tai sudaro 20 proc. **20 proc. asmeninės pagalbos teikimo išlaidų sudaro 32 Eur.****Asmeninės pagalbos teikimo kaštai, kuriuos turi sumokėti asmuo sudaro 32 Eur., tai asmuo juos visus ir turės apmokėti (1 komponentas leidžia dengti iki 40 Eur. per mėn.)** |
| **3.**  | **(1 komponentas)** Asmens pajamos 600 Eur.(tai sudaro – 4,6875 **VRP**). Asmens mokėjimas už asmeninę pagalbą **neturės viršyti 15 proc. asmens pajamų. Tai reiškia, kad maksimali suma, kurią galės mokėti asmuo per mėn. yra 90 Eur.****(2 komponentas)** Asmeninės pagalbos valandinis įkainis – 8 Eur. Asmeniui nustatytas 120 val/ mėn. Tai viso asmeninės pagalbos **teikimo kaštai per mėn. 960 Eur.**Dabar paskaičiuojam, kiek tai sudaro 20 proc. **20 proc. asmeninės pagalbos teikimo išlaidų sudaro 192 Eur.****Nors asmeninės pagalbos teikimo kaštai, kuriuos turi sumokėti asmuo sudaro 192 Eur., bet asmuo mokės tik 90 Eur., nes 1 komponentas rodo, kad maksimali suma, kurią gali dengti asmuo yra 90 Eur.** |
| **4.** | **(1 komponentas)** Asmens pajamos 600 Eur.(tai sudaro – 4,6875 **VRP**). Asmens mokėjimas už asmeninę pagalbą **neturės viršyti 15 proc. asmens pajamų. Tai reiškia, kad maksimali suma, kurią galės mokėti asmuo per mėn. yra 90 Eur.****(2 komponentas)** Asmeninės pagalbos valandinis įkainis – 8 Eur. Asmeniui nustatytas 40 val/ mėn. Tai viso asmeninės pagalbos **teikimo kaštai per mėn. 320 Eur.**Dabar paskaičiuojam, kiek tai sudaro 20 proc. **20 proc. asmeninės pagalbos teikimo išlaidų sudaro 64 Eur.****Asmeninės pagalbos teikimo kaštai, kuriuos turi sumokėti asmuo sudaro 64Eur., tai asmuo juos visus ir turės apmokėti (1 komponentas leidžia dengti iki 90 Eur. per mėn.)** |

**Svarbu.** Jei savivaldybėje yra daugiau nei vienas asmeninės pagalbos teikėjas, asmeninės pagalbos valandinis įkainis savivaldybėje turi būti vieno dydžio, t. y. negali būti, kad vieno asmeninės pagalbos teikėjo valandinis įkainis yra 8 eur., o kito (toje pačioje savivaldybėje) – 7 Eur.

**Dažniausios klaidos skaičiuojant asmens mokėjimo už asmeninę pagalbą dalį.**

1. **Įvertina asmens pajamas, nustato kokį procentą asmuo turi mokėti ir tokį patį procentą skaičiuoja asmens dengiamų asmeninės pagalbos teikimo kaštų**

Pvz., asmens pajamos 600 Eur., asmeninės pagalbos teikimo kaštai 700 Eur.

(1 komponentas) - asmuo už asmeninę pagalbą gali mokėti iki 15 proc. savo pajamų, maksimali mokėtina suma 90 Eur.

(2 komponentas) – skaičiuoja nuo 700 Eur. ne 20 proc., bet 15 proc. – ir nustato, kad asmuo turi mokėti 105 Eur.

**Tuomet skaičiuoja ar paskaičiuoti 105 Eur. viršija asmens 15 proc. pajamų.**

1. **Įvertina asmens pajamas, nustato, kokį procentą asmuo turi mokėti ir nepriklausomai, kiek asmuo gauna valandų pagalbos moka nustatytus procentus.**

Pvz., asmens pajamos 600 Eur., asmeninės pagalbos teikimo kaštai 300 Eur.

(1 komponentas) - asmuo už asmeninę pagalbą gali mokėti iki 15 proc. savo pajamų (1 komponentas), maksimali mokėtina suma 90 Eur.

(2 komponentas) – paskaičiuojam 20 proc. asmeninės pagalbos teikimo kaštus nuo 300 Eur. – jie sudaro 60 Eur. Tai reiškia, kad asmuo juos ir turi padengti, o ne 90 Eur. kas yra paskaičiuota kaip maksimali suma, kurią asmuo gali dengti.